ตลาดหุ้นเอเชียเช้านี้สดใส รับข่าว “สหรัฐฯ-จีน” นัดเจรจาการค้าสัปดาห์หน้า
ตลาดหุ้นเอเชียเช้านี้สดใส รับข่าว "สหรัฐฯ-จีน" นัดเจรจาการค้าสัปดาห์หน้า
ตลาดหุ้นเอเชียเช้านี้สดใส รับข่าว "สหรัฐฯ-จีน" นัดเจรจาการค้าสัปดาห์หน้า
24 ก.ค. 2562

ผู้สื่อข่าวรายงานว่า ตลาดหุ้นเอเชียปรับตัวเพิ่มขึ้นในเช้าวันนี้ โดยได้รับปัจจัยหนุนจากรายงานที่ว่าเจ้าหน้าที่สหรัฐและจีนจะจัดการเจรจาการค้าในสัปดาห์หน้า
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 21,726.98 จุด เพิ่มขึ้น 106.10 จุด, +0.49%
ดัชนี SSE Composite ตลาดหุ้นจีนเปิดวันนี้ที่ 2,907.93 จุด เพิ่มขึ้น 7.99 จุด, +0.28%
ดัชนี HSI ตลาดหุ้นฮ่องกงเปิดวันนี้ที่ 28,578.14 จุด เพิ่มขึ้น 111.66 จุด, +0.39%
ดัชนี TAIEX ตลาดหุ้นไต้หวันเปิดวันนี้ที่ 10,969.74 จุด เพิ่มขึ้น 22.48 จุด, +0.21%
ดัชนี KOSPI ตลาดหุ้นเกาหลีใต้เปิดวันนี้ที่ 2,097.16 จุด ลดลง 4.29 จุด, -0.20%
ดัชนี FTSE STI ตลาดหุ้นสิงคโปร์เปิดวันนี้ที่ 3,378.36 จุด เพิ่มขึ้น 5.23 จุด, +0.16%
ดัชนี FBMKLCI ตลาดหุ้นมาเลเซียเปิดวันนี้ที่ 1,653.88 จุด ลดลง 1.79 จุด, -0.11%
ทั้งนี้ สื่อต่างประเทศรายงานโดยอ้างการเปิดเผยของเจ้าหน้าที่ทำเนียบขาวว่า นายโรเบิร์ต ไลท์ไฮเซอร์ ผู้แทนการค้าสหรัฐ และเจ้าหน้าที่ระดับสูงคนอื่นๆ จะเดินทางไปยังประเทศจีนในวันจันทร์หน้า และจะพำนักอยู่ในนครเซี่ยงไฮ้จนถึงวันพุธ เพื่อเจรจาการค้ากับเจ้าหน้าที่ระดับสูงของจีน
ด้านเจ้าหน้าที่ของทำเนียบขาวระบุว่า การพบกันครั้งนี้ทั้งสองฝ่ายจะเจรจาหารือกันในประเด็นต่างๆ ที่ยังค้างคา แต่ไม่คาดว่าทั้งสองฝ่ายจะสามารถบรรลุข้อตกลงกันได้ในประเด็นหลักๆ
นอกจากนี้ เจ้าหน้าที่ทำเนียบขาวยังเปิดเผยว่า จีนเป็นฝ่ายเรียกร้องให้เปลี่ยนสถานที่จัดการเจรจาเป็นนครเซี่ยงไฮ้ แทนการจัดที่กรุงปักกิ่ง